Real Madrid CF

**Real Madrid** je španski nogometni klub, najveći u toj državi te jedan od najvećih i najpoznatijih u svijetu. Prema FIFA-i, proglašen je najboljim klubom u 20. stoljeću.

Real igra na stadionu "Santiago Bernabéu" u Madridu, nazvanom po najvećem predsjedniku u historiji kluba. Klub je rekorder po broju osvojenih naslova prvaka Evrope – uspjelo im je to 15 puta. Špansko prvenstvo osvajali su 36 puta, što je također rekord.

## Historija
320px|mini|desno|Igrači Real Madrid proslavljaju osvajanje Super kupa Španije 2008.

Real Madrid osnovan je kad je nogomet predstavljen Madridu od strane profesora i studenata Institucion Libre de Enseñanza, koji su uključivali nekoliko Oxbridge diplomanata. Osnovali su fudbalski klub Sky 1897, igrajući nedjeljom ujutro na Moncloi. Klub se razdvojio na dva tima 1900: New Foot-Ball de Madrid i Club Español de Madrid. Ponovno razdvajanje kluba je rezultiralo formiranje novog tima Madrid football club 1902. godine. Poslije osnivanja 1905. Madrid FC je osvojio svoju prvu titulu pobjedivši Athletic Bilbao u finalu Španskog kupa. Klub je postao jedan od osnivača Španskog fudbalskog saveza 4. januara 1909. Tim se premjestio na Campo de O'Donnell 1912. 1920 klub mjenja ime u Real Madrid nakon što je kralj Alfonso XIII dodao titulu **Real** klubu.

Godine 1929. osnovana je Prva nogometna liga Španije. Real Madrid vodio je cijelu sezonu sve do posljednje utakmice, kad je izgubio od Athletic Bilbaa, ali je ostao prvi zbog gol-razlike. Real je svoju prvu titulu osvojio u sezoni 1931/32. Bijeli su naredne godine ponovo osvojili ligu postavši prvi tim koji je osvojio ligu dvaput uzastopno.

Santiago Bernabéu postaje predsjednik kluba 1945. Pod njegovim vodstvom klub, stadion "Santiago Bernabeu" i Ciudad Deportiva obnovljeni su nakon Španskog građanskog rata. Početkom 1953. počeo je s dovođenjem igrača svjetske klase iz inozemstva, najpoznatiji od njih je bio Alfredo di Stefano i Raymond Kopa. Poslije je došao i veliki Ferenc Puskas.

Godine 1955. izdavač Francuskog sportskog lista ''L'Équipe'' Gabriel Hanot došao je na ideju uspostavljanja Copa Latine (turnir koji uključuje timove iz Francuske, Španije, Portugala i Italije).
Bernabeu se sastao u hotelu Ambasador sa Bedrignanom i Gusztav Sebesom i tad su ustanovili egzibicijski turnir na koga su pozvali timove iz Europe koji će kasnije postati današnja UEFA Liga šampiona. Pod Bernabeuvim vodstvom Real Madrid je postao velika fudbalska sila kako u Španskom tako i u Evropskom fudbalu. Klub je osvojio 5 Evropskih kupova zaredom u periodu između 1956. i 1960, uključujući i pobjedu nad Eintracht Frankfurtom 7-3 na Hampden Parku 1960.

Zbog osvajanja pet uzastopnih titula Real Madrid dobija originalni pehar u trajno vlasništvo i pravo da nose UEFA-inu počasnu značku.
Klub je osvojio 6. titulu 1966. pobijedivši u finalu Partizan 2-1; ekipa se u potpunosti sastojala od igrača rođenih u Španiji.
1970-ih klub je osvojio 8 uzastopnih titula prvaka Španije i 3 Španska kupa. 1971. klub je igrao prvi Kup pobjednika kupova izgubivši od Chelseaja 2-1.
2. jula 1978. preminuo je predsjednik kluba Santiago Bernabeu za vrijeme Svjetskog prvenstva koje se održavalo u Argentini. U njegovu čast FIFA je proglasila tri dana žalosti za vrijeme odigravanja prvenstva. Naredne godine klub organizuje prvo izdanje Santiago Bernabeu turnira u čast svog pokojnog predsjednika.

Ranih 1980-ih Real Madrid gubi utjecaj u domaćem prvenstvu sve dok se nije pojavila nova grupa zvijezda koji vraćaju uspjehe nazad u klub. Real Madrid je imao jedan od najboljih timova u Španiji i Evropi u drugom dijelu '80-ih osvojivši dva Kupa UEFA, pet španskih prvenstava zaredom, jedan španski kup i tri španska superkupa.

Početkom 1990-ih ranija generacija se raspada nakon što Martin Vazquez, Emilio Butragueño i Michel napuštaju klub. Godine 1996. predsjednik kluba Lorenzo Sanz imenuje trenerom Fabija Capella. Iako se u klubu zadržao samo jednu sezonu, Real Madrid postao je prvak Španije.

Real Madrid napokon prekida 32-godišnji niz čekanja na svoju sedmu titulu prvaka Evrope. Godine 1998. pod vodstvom Juppa Heynckesa klub je pobijedio Juventus u finalu rezultatom 1-0 zahvaljujući golu Predraga Mijatovića.

U julu 2000. Florentino Perez izabran je za predsjednika kluba. Njegova kampanja se svodila na smanjivanju duga i modernizaciji klupskih ustanova. Međutim, glavno izborno obećanje je bilo dovođenje Luisa Figa iz Barcelone. Naredne godine klub počinje stvarati poznate *Galacticose* s igračima kao što su Zinédine Zidane, Luis Figo, Roberto Carlos i David Beckham. Nije jasno je li se rizik isplatio uprkos osvajanju titule prvaka Evrope 2000. i 2002. i osvajanjem prvenstva Španije 2003, klub nije osvojio veći trofej u naredne 3 godine.
2. jula 2006. za predsjednika kluba je izabran Ramón Calderón imenujući Fabija Capella za novog trenera i Predraga Mijatovića za sportskog direktora. Real Madrid postaje prvak Španije 2007. prvi put u tri godine, ali Capello dobija otkaz. U sezoni 2007/08. Real Madrid osvaja domaće prvenstvo po 31. put. U sezoni 2011/12. Real Madrid osvaja ligu uz 100 bodova i 121 postgnuti gol, što je rekord za Primeru, a od ove generacije bili su bolji samo Real iz 1959. i 1960. s pobjedama u svim mogućim utakmicama i osvajanjem svih trofeja uz 114 bodova u ligi i 278 golova uz 11 primljenih.

## Trenutni sastav
*Posljednja izmjena: 1. septembra 2024.*

(C)

## Uspjesi 
## Treneri
Na spisku ispod su prikazani treneri koji su osvojili najmanje jedan trofej. Najuspješniji trener Real Madrida po broju osvojenih trofeja je Carlo Ancelotti, koji je osvojio dva naslova La Lige, dva Kupa kralja, tri naslova prvaka Evrope, dva superkupa Španije, tri UEFA Superkupa, dva Svjetska klupska prvenstva i jedan Interkontinentalni kup.
[mini|desno|200px|[Carlo Ancelotti, najuspješniji trener u klupskoj historiji.]]

## Predsjednici
## Dresovi kroz historiju
## Reference
## Vanjski linkovi
*Službena stranica
*REal Madrid na zvaničnoj stranici UEFA-e
*Real Madrid na zvaničnoj stranici LFP 

*
Kategorija:Nogometni klubovi u Španiji
Kategorija:Nogometni klubovi osnovani 1906.
Kategorija:Klubovi La Lige
Kategorija:Sport u Madridu
Kategorija:Klubovi osvajači Kupa UEFA
Kategorija:Klubovi osvajači UEFA Lige prvaka
Kategorija:Klubovi osvajači Kupa evropskih šampiona
Kategorija:Klubovi osvajači FIFA Svjetskog klupskog prvenstva